Атуроператор: Аԥсни Краснодари абҵарамзатәи аныҳәақәа раан аԥсшьаҩцәа рацәаҩхоит
© Sputnik / Томас ТхайцукОсень в Абхазии
© Sputnik / Томас Тхайцук
Аԥсшьарамшқәа раан атурқәа рзеиԥш ԥхьаӡара 20% иҟоуп ҳәа азгәанаҭоит АТОР.
АҞӘА, жьҭаара 29 – Sputnik. Аԥсни Краснодартәи атәылаҿацәа рҿы абҵарамзатәи аныҳәақәа раан аԥсшьаҩцәа рацәаҩхоит, иҳәеит атуроператор "Дельфин" адиректор хада Сергеи Ромашкин. Абри атәы аанацҳауеит амаҵзура Прайм.
"Аҽеиҭанакит аструктура: ҩ-регионк ирылшеит атуристцәа рыдыԥхьалара: Краснодартәи атәылаҿацә –20%, Аԥсны – 30% ", - иҳәеит иара.
Урыстәыла атуроператорцәа рассоциациа (АТОР) анагӡаратә директор Маиа Ломиӡе ишылҳәо ала Ҟрым, Калининград, Санкт-Петербург шьҭахьҟа инхеит.
Урыстәыла жьҭаара 30 - абҵара 7 рзы усуратә мшқәамкәа ирылаҳәоуп акоронавирус алаҵәара ду азы. Убри аан аҭагылазаашьа иаҿырԥшны арегионқәа рнапхгаҩцәа урҭ ирыцырҵар ма заа иаларгалар ауеит.
18 Жьҭаара 2021, 12:47
Аԥхьатәи амшқәа рзы заатәи аҿаҵарақәа аԥырхуамызт, аха Ҟрым аԥкырақәа аналанагала мапкрақәа рацәахеит. Атуроператорцәа ишырҳәо ала абҵарамзатәи аныҳәамшқәа рзы заанаҵтәи аҿаҵақәа рҟынтә 20% мап рыцәкхеит.
Ромашкин иазгәеиҭеит атурқәа мап рцәыркит: Ҟрым - 30%, Калининград - 40%, Ахьтәы мацәаз аҩныҵҟа - 10% ҳәа.
26 Жьҭаара 2021, 10:00